આજે દિપાવલીના શુભ મુહુર્તમાં લોકોએ પરંપરાગત ચોપડા પૂજન કર્યા હતાં અને ત્યાર બાદ પરિવાર સાથે ફટાકડા ફોડવાનો આનંદ માણવામાં મશગુલ બન્યા હતાં. આજની રાત્રે જાણે સૂર્યોદય થશે અને આકાશ રંગબેરંગી ફટાકડાઓથી છવાઈ જશે. લોકો મોડી રાત સુધી ફયાકડા ફોડી દિપાવલી પર્વની ધૂમધડાકા ભેર ઉજવણી કરશે. આજે દિવાળી, આવતી કાલે ગુરૂવારે નવુ વર્ષ અને શુક્રવારે ભાઈબીજથી લઈ લાભ પાંચમ સુધી લોકો કામ ધંધાના ટેન્સન તેમજ આધિ-વ્યાધિ અને ઉપાધી ભુલી તહેવારોના રંગે રંગાઈ જશે. લોકો ફટાકડા-મીઠાઈ અને શુભેચ્છાની આપ-લેમાં નવા જ ઉત્સાહ સાથે નુતન વર્ષનો પ્રારંભ કરવા ભારે થનગની રહ્યા છે.